Pilar (rugbi de XV)

Lo Pilar es un pòste de rugbi de XV. I a dos pilars dins cada còla, pòrtan los numèros 1 (piliar d'esquèrra) e 3 (pilar de drech). Son de jogaires de primièra linha als costats del  talonaire dins la mesclada e son cargats de butar los pilars advèrses dins aquela fasa de jòc.

Los piliers segur còrron mens aviadament que los mai jogaires de la cóla mas jogan un ròtle important dins las mescladas. A causa dels riscs fisics dins aquelas fasas de jòc dins Aquel pòste, sonque d'especialistas son autoriszats a i jogar e a vegadas se fa de mescladas simultanèas per preservar la santat dels jogaires sortits ferrits.

Los jogaires d'aquel pòste son mai sovent los mai pesucs de la còla e son mai pichons que los segunda e tresena linhas: lor centre de gravetat deu èsser mai bas possible per
poder jogar melhor la mesclada. Pasmens, un jogaire mens pesuc o massís pòt compensar per la seuna tecnica. Los pilars an tanben per rótle de levar los equipièrs en tòca e participan a las accions en tustant lo primièra ridèl defensiu per ensejar de lo traucar o per concentrar la defensa e dubrir la conclusion de l'accion sus las alas.

En mesclada, los ròtles dels pilars de drecha e d'esquèrra son diferents: lo pilar drech engatja las seunas doas espatlas dins la mesclada e deu contenir a l'encòp lo talonaire e lo pilar esquèrra advèrs alara que lo de drecha engatja pas qu'una espatla (la drecha) e possedís qu'un sol vis-a-vis. Lo pilar drech deu doncas possedir la fòrça fisica que cal per contrar la pression adversa e pel levar. Lo pilar esquèrra deu el poder profeitar de la seuna situacion per rebutar lo pilar drech advèrs, tot en evitant que la mesclada tomba del seu costat.

Qualques pilars: Amédée Domenech(FRA),Jason Leonard(ANG), Wilson Whineray(N-Z),Os du Randt(AFS), Pieter de Villiers(AFS, FRA), Carl Hayman(N-Z), Ewen McKenzie(AUS), Jason Leonard(ANG), Nicolas Mas(FRA), Christian Califano(FRA), Sebastian Bozzi(ARG).

150pxcenter|400px  

 Vejatz tanben 
 Composicion d'una equipa de rugbi de XV

Categoria:Rugbi de XV
Categoria:Terminologia del rugbi de XV
Categoria:Pòste al rugbi de XV

ca:Posicions del rugbi a 15#Pilar